পুত্র (চলচ্চিত্র)
পুত্র ২০১৮ সালে মুক্তিপ্রাপ্ত বাংলাদেশী সামাজিকধর্মী চলচ্চিত্র। ছবিটি পরিচালনা করেছেন সাইফুল ইসলাম মান্নু। ছবিটির কাহিনী লিখেছেন হারুন রশীদ। বাংলাদেশ সরকারের অনুদানে নির্মিত হয় চলচ্চিত্রটি। এতে শ্রেষ্ঠাংশে অভিনয় করেছেন ফেরদৌস, জয়া আহসান। চলচ্চিত্রটি ৪৩তম জাতীয় চলচ্চিত্র পুরস্কারে সেরা চলচ্চিত্র এবং সেরা অভিনেতার পুরস্কারসহ মোট ১১টি পুরস্কার লাভ করে।